《立夏后二日伍尧侍讲招游极乐诸寺饭万泉庄复过圣化寺小憩而归即次原韵 其一》
清代·赵怀玉

郊行西复西，弥望山色秀。新霁酿薄阴，朝晖出未透。

良朋颇契阔，是日各奔凑。花事盛精蓝，茶烟飏清昼。

聊追方外游，藉洗胸次陋。世网苦羁绁，私心殊剌谬。

作者简介：（1747—1823）江苏武进人，字亿孙，号味辛、收庵。乾隆四十五年举人，官山东青州府海防同知，署登州知府。主通州、石港讲席，工古文，好学深思。诗与同里孙星衍、洪亮吉、黄景仁齐名。有《亦有生斋集》。